1. ***melléklet***

***A közgyűlési határozat végrehajtási határidejének hosszabbítását javaslom:***

**186/2023. (III.30.) közgyűlési határozat**

Eger Megyei Jogú Város Önkormányzata Közgyűlése elfogadja az Cifrakapu utca szélesítésére vonatkozó ütemtervet. Az 4. ütem: A kivitelezés befejezése:

**Felelős:** Dr. Bánhidy Péter

**Határidő:** 2024.12.31.

***A közbeszerzési eljárás korábban lefolytatásra került, de a beruházás finanszírozása a 2024. évi fejlesztési hitel terhére történt volna, és a szerződés 2024. szeptember 07-én lejárt, a közbeszerzési eljárás újbóli kiírása tervezett. Azt követően indulhat el a kivitelezés.***

***A kivitelezés befejezésére az új határidő: 2026. 04. 30.***

***Felelős****: Vágner Ákos polgármester megbízásából*

*Tóthné Németh Barbara*

*Városüzemeltetési Irodavezető*

***Határidő:*** *2026.04.30.*

***Az alábbi közgyűlési határozatok visszavonására teszek javaslatot:***

**79/2024. (II.22.) közgyűlési határozat**

Eger Megyei Jogú Város Önkormányzata Közgyűlése a Magyar Búvár Szakszövetség (székhelye: 1146 Budapest, Istvánmezei út 1-3.; adószáma: 19013275-2-42, nyilvántartási száma: 01-07-0000005) részére a 2024.04.12 – 2024.04.13. között megrendezésre kerülő „Nyílt Uszonyosúszó Országos Bajnokság Nemzetközi Dobó Kupa” működési költségeinek fedezésére bruttó 2 000 000 Ft, azaz kettőmillió forint támogatást nyújt.

A támogatás összege az Önkormányzat 2024. évi költségvetése II/13/1/1/5/K – Idegenforgalmi jelentőségű sportesemények címszámán rendelkezésre áll.

A Közgyűlés felhatalmazza a polgármestert a támogatási szerződés aláírására.

**Felelős:** Mirkóczki Ádám polgármester megbízásából:

Juhász Tamás Gazdasági Iroda irodavezető

Spisák György aljegyző

**Határidő:** 2024. december 31.

***Nem történt szerződéskötés. A határozat nem került végrehajtásra.***

655/2023. (XI.30.) közgyűlési határozat

Eger Megyei Jogú Város Önkormányzata Közgyűlése jóváhagyja 5 éves oltási program elindítását 2024. évtől. Az oltási program támogatására 2024. január 1-jétől 2028. december 31-ig évente 24 000 000 Ft fedezetet biztosít a költségvetésben. A Közgyűlés felkéri a Jogi és Hatósági Iroda Szociális csoportját az oltási program kidolgozására és koordinálására.

**Felelős:**          Dr. Bánhidy Péter jegyző megbízásából

Dr. Nagy-Holló Eszter irodavezető

Juhász Tamás irodavezető

**Határidő:**       2024. február 29.

***Az oltási program folytatása a rendelkezésre álló költségvetési források szűkösségére tekintettel a 2025. évi költségvetés tervezése során már nem javasolt.***

**436/2022. (IX. 29.) Közgyűlési Határozat**

*Eger Megyei Jogú Város Önkormányzata Közgyűlése a 140/2022. (IV.28.) közgyűlési határozatát az alábbiak szerint módosítja:*

Eger Megyei Jogú Város Önkormányzata Közgyűlése a nemzeti vagyonról szóló 2011. évi CXCVI.tv. (Nvtv.) 13. §, az állami vagyonról szóló 2007. évi CVI. törvény 36. § (2) bekezdés c) pontja alapján a Magyar Nemzeti Vagyonkezelő Zrt-nél kezdeményezi és kérelmezi a Magyar Állam tulajdonában, a Magyar Nemzeti Vagyonkezelő Zrt. tulajdonosi joggyakorlása és a Heves Megyei Rendőrfőkapitányság vagyonkezelésében lévő, Eger belterület 7831/17 hrsz-ú, kivett beépítetlen terület megnevezésű 655 m2 alapterületű ingatlan 1/1 tulajdoni hányadának ingyenes önkormányzati tulajdonba adását.

Az ingatlant az Önkormányzat a Magyarország helyi önkormányzatairól szóló 2011. CLXXXIX. törvény 13. § (1) bekezdés 2.) pontjában meghatározott településüzemeltetés feladatainak ellátása érdekében kívánja tulajdonba venni és út kialakítása céljára kívánja felhasználni.

Eger Megyei Jogú Város Önkormányzata vállalja a tulajdonba adás érdekében felmerülő költségek – ideértve a művelési ág szükséges megváltoztatásának költségét – megtérítését.

Az igényelt ingatlan nem áll (örökségvédelmi / természetvédelmi / helyi / Natura 2000) védettség alatt.

A Képviselő-testület felhatalmazza a polgármestert, hogy az Eger belterület 7831/17 hrsz-ú ingatlan ingyenes önkormányzati tulajdonba adásával kapcsolatos eljárás során az MNV Zrt. felé teljes jogkörben eljárjon, és valamennyi nyilatkozatot megtegyen.

A Közgyűlés felhatalmazza a polgármestert, hogy az Eger belterület 7831/17 hrsz-ú ingatlan ingyenes önkormányzati tulajdonba adására vonatkozó megállapodást aláírja.

**Felelős**:          Mirkóczki Ádám Polgármester

            Dr. Bánhidy Péter Jegyző megbízásából:

                        Juhász Éva Vagyongazdálkodási Iroda vezetője

                        Dr. Nagy-Holló Eszter Jogi és Hatósági Iroda vezetője

**Határidő**:      2023. december 31.

***Az MNV Zrt. az ingatlanra vonatkozó ingyenes tulajdonba adás iránti kérelmet vagyonhasznosítási szempontból megvizsgálta és megállapításra került, hogy az ingatlan egyedi jellemzőinek és a hasznosítást befolyásoló tényezőinek figyelembevételével az MNV Zrt. Igazgatóságának 433/2022. (XI.30.) IG sz. határozata alapján - az ingyenes tulajdonba adás helyett, egyéb módon történő hasznosítását kívánja megkísérelni az ingatlannak.***